标题：三命通会
基本信息
简介
《三命通会》作者为明朝进士万民英，  足本《三命通会》共十二卷清朝编修的四库全书将其著作《三命通会》《星学大成》收录，并给予了高度的评价。此书共十二卷，前九卷分列了十天干，每天干以日为主，以月为核心时为辅，定人吉凶，后三卷载大量子平古歌赋极具实际操作指导意义。该书在历史上拥有非常高的地位，是传统命理学习者不可不看的一本书。在内容完整上古本里要数文渊阁《四库全书》中收录的内容最全，现代本的要数增广校正版《三命通会》内容最全。
该书的体系和构成上以正宗古命法和财官格局命法为主，是八字命理学的集大成著作。万氏在多年的实践中发现无论十神、格局、神煞、纳音论命，都有其道理和应验性，关键是能否掌握各自的精髓和运用方法，所以他作为一个历史的传承者继承了先贤的经典论命法。全书共十二卷，后三卷收录了很多经典赋文使之得以广泛流传。该书和《渊海子平》、《星平会海》、《御定子平》、《子平真诠》并称为传统命学五大名著。是传统命学之正脉，而非当今所流行的以任铁樵《滴天髓》，余春台《穷通宝鉴》为理论的五行强弱旺衰平衡调候扶抑伦命体系。很多学者用《滴天髓》《穷通宝鉴》的理论去理解和白话注解《三命通会》是偏离命学正路的。
《四库全书总目提要》中的介绍
不着撰人名氏。卷首但题曰育吾山人。《明史·艺文志》有万民育《三命会通》十二卷，与此本卷数相合，惟以通会作会通，为稍异，考世所传《星学大成》一书，为万民英所撰。英字育吾，与此本所题合，当亦出民英之手。《艺文志》盖误以民英为民育，又通会二字传写互倒耳。自明以来谈星命者，皆以此本为总汇，几于家有其书。中间所载仕宦八字，往往及明季之人，盖后来坊刻所搀入，已非其旧。然其阐发子平之遗法，于官印财禄食伤之名义，用神之轻重，诸神煞所系之吉凶，皆能采撮群言，得其精要，故为术家所恒用，要有未可遽废者。至其立论多取正官正印正财，而不知偏官偏印偏财亦能得力。知食神之能吐秀，而不知伤官之亦可出奇，是则其偏执之见，未为圆彻。且胎元等论，施之今日，亦多有不验。言命学者但当得其大意，而变通之可矣。若所引《珞琭子》与今《永乐大典》中所辑完本，其文迥殊。则其时秘册仅存，外间未由窥见，遂误信依托之本，固未足以为病也。
作者简介
万民英（1521——1603），字汝豪，号育吾，其先祖为江夏人。明永乐年间，祖父万义由御史贬为戍大宁都司卫，居易州城内，明嘉靖二十八年中举，二十九年中进士，先后任河南道监察御史、福建兵备参议等职。
当时，倭寇屡犯福建，万民英奉命守泉州，他恪尽职守，身先士卒，骁勇善战，屡战屡捷。 
万民英性情耿直，因直言得罪权贵，由此遭陷害，借机扶母灵柩回故里，从此远离仕途，隐居三十多年。他建乡学，收弟子，热衷慈善与教育，李时新等二十几名弟子都有所建树。每年都搭粥棚救济四方百姓。编著有《易经会解》、《三命会通》、《星学大成》、《兰台妙选》、《荫符经》、《相字心经》刊行于世。另有《道德经解》、《宗教易简录》、《言志漫稿》、《菊花谱》等著作收藏于家。卒于明万历癸卯年，享年82岁，葬于西高村西，状元朱之蕃（荏平人）撰碑文；探花赵锵（易县人）篆碑额；榜眼刘思中（清苑人）书丹。易县博物馆存有其墓志铭。
序言
三命通会 目录
序言卷一原造化之始 
论五行生成 
论五行生克 
论干支源流 
论十干名字之义 
论十二支名字之义 
总论纳音 
论纳音取象 
释六十甲子性质吉凶 
论五行卷二论河图及洪范五行
论天干阴阳生死 
论地支 
十干分配天文 
十二支分配地理 
论地支属相 
论人元司事 
论四时节气 
论日刻 
论时刻 
论太阳躔次太阴纳甲及出入会合 
论五行旺相休囚死并寄生十二宫 
论遁月时 
论年月日时 
论胎元 
论坐命宫 
论大运 
论小运 
论太岁
总论岁运 
论进交退伏 
论十干合 
论十干化气 
逐月横看理化之象 
论支元六合
论支元三合 
论将星华盖
论咸池 
论六害
论三刑
论冲击卷三论徐墨斋
论十干禄
论金舆 
论驿马 
总论禄马 
论天乙贵人
论三奇 
论天月德 
论太极贵 
论学堂词馆 
论正印 
论德秀 
论劫煞亡神 
劫煞一十六般 
亡神十六般 
论羊刃 
论空亡 
论元辰 
论暗金的煞 
论灾煞 
论六危 
论勾绞 
论孤辰寡宿 
论天罗地网
论十恶大败 
论干支诸字杂犯神煞 
总论诸神煞 
寅申巳亥互换神煞 
子午卯酉互换神煞 
辰戌丑未互换神煞 
战斗降伏刑冲破合卷四论十干坐支兼得月时及行运吉凶 
论十二月支得日干吉凶 
论五行时地分野吉凶 
论十干生月吉凶 
纳音取用歌卷五论古人立印食官财名义 
论正官 
论偏官 
论正财 
论偏财 
偏正财合论 
论印绶
论倒食 
论杂气 
论伤官 
论食神 
飞天禄马
倒冲禄
论阳刃 
论建禄卷六杂取各格卷七子平说辩 
论性情相貌 
论疾病五脏六腑所属干支 
论贫贱凶恶 
论寿夭 
论女命 
论小儿 
论六亲
定妇人孕生男女卷八六甲日甲子时断至六戊日癸亥时止卷九六己日甲子时断至六癸日癸亥时止卷十看命口诀 
巫咸撮要 
玉井奥诀卷十一气象篇 
六神篇 
憎爱赋 
消息赋 
珞琭子赋注 
明通赋 
喜忌篇 
继善篇卷十二元理赋 
真宝赋 
金声玉振赋 
金鼎神秘赋 
玄机赋 
络绎赋 
金玉赋 
心镜五七赋 
造微论 
人鉴论 
玄妙论 
精微论 
惊神论 
骨髓歌 
搜髓歌 
四言独步 
五言独步
三命通会叙
夫命岂易言哉。其旨深。其义奥。其理直。上通夫干元无极之微。是以圣人惟恐人之钩玄索隐而罕言之。命岂易言哉。然夫子又曰。不知命无以为君子者何居。盖富贵利达命也。困穷死丧亦命也。苟其不知。一若世之可欣可羡者。竟可侥幸而得。孰肯居易以俟之。世之可惊可愕者皆可规避而免。孰肯顺受其正耶。不几宇宙之大。林总之繁。相率为行险者流。而纲常名教日用掌然之道。不且绝灭于今古哉。吾知命虽圣人所罕言。而为君子者。又不可不知也。予幼随先君子宦游两浙。与二三博洽士。剖晰玄微。略知毛发。后予守郡齐安。闻津门有三命通会一书最善。时宫保田公巡视长芦。遂寓书购之不可得。今予来司转运。旁搜偏访。知雕板尚藏沧洲李氏家。顾已残失百十篇。惜哉。古钱掘得。轮廓槎牙。断碣扪来。觚棱缺献齿。今昔同嗟。良有以夫遂求其遗帙校正。付剞劂补全之。而为之便叙曰。古来之为子臣弟友者。往往有事君而天泽之义不讲。事亲而明发之怀不生。以及昆弟朋友之间。彼责此尤尔虞我诈。求如棠棣之章。伐木之什者甚难。亦独何欤。今而知总由于不知命之故。盖天之随人赋予。原自有限量。而不容非分要求。满腔怨怼者。今观是书所载悉以日时为主。附丽年月。孰者富贵利达造其极。孰者困穷死丧终其身。千变万态。不爽秋毫。援往征来。了如指掌。其于阴阳递嬗五行生克之道。言之详而且密。苟世之学士大夫。深求而默体之。虽不能直穷夫干元无极之微。而事之可欣可羡可惊可愕者。一存乎吾命之固然。俱无庸丝毫趋避于其际。吾知节性防淫惩忿窒欲之中自实践。夫日用纲常之道居易以俟。顺受其正。以渐臻君子之域不难矣。又何必以旨深义奥而讳言命哉。予言未竟。有户外之士揖而进曰。如子所言。是“三命通会”一书。不仅为术士衣钵。直可以正人心而维风俗欤。予笑而不言。遂举其说。以弁诸简端。并以告世之观是书者。
时雍正乙卯花朝长芦都转盐运使 司运使管盐法道事萝村蒋国祥撰
叙言
卷三命通会十二卷。不着撰人名氏。卷首但题育吾山人着。考明万民英。字育吾。大宁都司人。嘉靖庚戌进士。历官河南道御史。出为福建布政司参议。撰有“星学大成”。此书题育吾。当亦出民英手。明史艺文志所载卷数。正与此合。惟误民英为民育。又通会作会通耳。粤稽星命之学。原出阴阳家。隋书经籍志。有杂元辰禄命。并溪禄命。著录最早。惜书佚不可考。今所传述者。惟唐李虚中命书。
宋徐子平珞子赋注为较古。其托作于鬼谷子及周世子晋者。大抵古人学说。分著书口述二种。术家传受。尤多口述。因流溯源。文殊理贯。有自来已。宋元术士。谈命踵起。或谓四季十二时。各变部位。或取生人干支。配合八卦。或专用神煞。或别尚演禽。附会依托。谬悠荒诞。是书独阐发子平遗法。凡官印财禄食伤之名义。用神之轻重。诸神煞所系之吉凶。皆能采撮群言。得其精要。可谓融会古今。抉微阐奥矣。 惟是沧州藏板。早称散失。萝村补辑。因陋就节。册叶错乱。如卷一原页二十六及二十七颠倒。卷三原页六七八皆错乱。文辞脱失。如卷一原造化之始脱去六句。其馀脱文甚多。不胜偻指。删节纳音。评论卷一总论纳音小注删节太多。致难解释。墨漏名氏。卷八卷九所列各命。名姓事实遗漏甚多。坊俗流传。沿讹更甚。文明主人。觅得旧刻若干本。以余粗窥堂奥。俾加理董。误者正之。脱者补之。校勘疑义。丹铅杂陈。致更寒暑。书始告成。而世称星命家圭臬者。乃重见庐山真面矣。抑余更有说者。 方今人欲横流。怨怼并起。循环往复。顺性逆施。溯予所过燕鲁吴越湘鄂两粤。综所见闻。参其命造。往往倏灭。旋得旋失。远而祸国。近而丧身。竟悍然为之无顾忌者。不知安命为之阶也。然则此书之成。俾世知顺受其正。或亦挽回劫运之道乎。余倦矣。息影淞滨。研参玄理。天时人事。有感斯通。此则焚香读易时所睾然高望者已。
民国中元甲子秋月 白下秦慎安识于申江之用拙斋
夫洛马出书之初。有一白点、六黑点在背近尾。七白点、二黑点在背近头。三白点、八黑点在背之 左。九白点、四黑点在背之右。五白点、十黑点在背之中。大挠定之。一六在下。合于北。生水。亥子属焉。二七在上。合于南。生火。巳午属焉。三八在左。合于东。生木。寅卯属焉。四九在右。合于西。生金。申酉属焉。五十在中。合于中。生土。辰戌丑未属焉。四维也。斯地之气重浊焉。
夫河龙负图者。非龙也。乃大龟也。其背上所有之纹。一长画。二短画。一白点近尾。九紫点近颈。四碧点在肩之左。二黑点在肩之右。六白点近足之右。八白点近足之左。三绿点在勰之左。七赤点在勰之右。五黄点在背之中。凡九所而七色焉。羲皇以九位而定方。以一长画二短画而生爻。以三才而设位。易道由是而生矣。 余按易言。河出图。洛出书。圣人则之。未尝明言图书之数。如汉儒所指。观伏羲定方画卦。大禹第畴。首五行。则术家之说是也。况洛书之数。术家以为大挠定之。与吾儒之说迥别。宋程朱以一六居北。为河图。戴九履一。为洛书。亦因汉儒之旧云尔。浚川王子。以伏羲作易。造端于阴阳二画而已。 故曰。易有太极。是生两仪。两仪生四象。四象生八卦。先后自然之序。有非人力强为排比。今曰因河图之数以作易。是不从太极以为易。岂不于仲尼易有太极之论戾乎。易系河出图。洛出书。圣人则之。意以八卦之画。出于天地所示自然之文。
其实圣人神道设教之意也。汉儒不达乎此。乃以伏羲画卦为本于河图之文。大禹衍畴。为则于洛书之文。则诬矣。易曰。天一地二。天三地四。天五地六。天七地八。天九地十。是以天阳也。故数一三五七九。地阴也。故数二四六八十。此专论揲蓍之义。故先言天地奇耦之数。五十有五。圣人立揲。用大衍之五十。以见法象于天地奇耦之数。与下象四时象二才等象同一义也。于河图之数。何相涉乎。况天一地二之辞。为作易后立揲而言。非作易之始事。而何以取图为哉。 又疑圣人则图书皆言画卦。非禹则之明畴也。观洪范九畴。乃治天下之大经大法。如周官九式九两之义。非数也。箕子首言天锡。不过水土平而五行之政可修。五行之政修。而治天下之庶政可举。故于地平天成之时。天乃锡禹大法。曰天者。是天予以治天下。叙彝伦。此九者不可缺一云尔。观畴次第。首五行。次五事。次八政。本天而推之于人。次五纪。次三德。次稽疑。以人而合乎天。次庶征。次五福六极。则人感天应而皇极乃其主也。故居中焉。 其先后次第。轻重缓急。自当如此。想大禹笔之书以传后世。而箕子独传之也。画卦稽疑。乃畴中之一事。恶可以洛书之数当之哉。海沂子曰。圣人观河图。悟乾坤之象而生卦。观洛书。悟天地之数而衍蓍。岂知言哉。